
Διακίνηση με Ε/Γ ακτοπλοϊκά πλοία δικαστικών 
αντιπροσώπων .12 

Σύσταση Συνδέσμου Δήμων και Κοινοτήτων για την 

Διόρθωση σφάλματος στην Α1/5 κοινή απόφαση 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1062400/1055/0001 (1) 

Ανάθεση έργου με μίσθωση στο Κέντρο Πληροφορικής 
του Υπουργείου Οικονομικών. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 15 του Ν. 1735/87 (ΦΕΚ 
195 Α’), όπως τροποποιήθηκε και συμπληρώθηκε με το Ν. 
1835/89 άρθρο 11 (ΦΕΚ 76 Α’) και β) του άρθρου 27 του 
Ν. 2081/92 (ΦΕΚ 154 Α ). 

2. Την αριθμ. 150/30.5.94 πράξη του Υπουργικού Συμ¬ 
βουλίου. 

3. Την αριθμ. 33361 /5.9.91 (ΦΕΚ 703 Β’) κοινή υπουρ¬ 
γική απόφαση «Μεταβίβαση εξουσίας υπογραφής, σύμ¬ 
φωνα με τις διατάξεις του άρθρου 7 παρ. 1 του Ν. 1943/ 
91». 

4. Την επιτακτική ανάγκη: α) εκκαθάρισης των δηλώ¬ 
σεων φορολογίας εισοδήματος, β) έκδοσης των Ειδικών 
Εκκαθαριστικών Σημειωμάτων για την υλοποίηση της πε- 
ραίωσης των ανέλεγκτων φορολογικών υποθέσεων και γ) 
διασταύρωσης φορολογικών στοιχείων, αποφασίζουμε: 

1. Καθορίζουμε σε εκατόν σαράντα πέντε (145) τον 
αριθμό των ατόμων, ειδικότητας χειριστών διατρητικών 
μηχανών, τα οποία μπορεί το Κέντρο Πληροφορικής του 
Υπουργείου Οικονομικών να απασχολήσει με σύμβαση μί¬ 
σθωσης έργου, σύμφωνα με τις διατάξεις των άρθρων 681 
κ.ε. του Αστικού Κώδικα, για χρονικό διάστημα πέντε (5) 
μηνών και για θέματα που αναγράφονται στην παράγραφο 
4 του προοιμίου της παρούσας απόφασης. 

2. Τα παραπάνω άτομα πρέπει να κατέχουν: α) πτυχίο 
χειριστών διατρητικών μηχανών ή αντίστοιχο ή συναφές 
πτυχίο ενιαίου πολυκλαδικού λυκείου ή τεχνικού - επαγ¬ 
γελματικού λυκείου ή τεχνικής - επαγγελματικής σχολής 
δευτεροβάθμιας εκπαίδευσης ή σχολής μαθητείας του 
Ο.Α.Ε.Δ. του Ν. 1346/1983 (ΦΕΚ 46/Α) ή άλλου ισότιμου 
τίτλου σχολικής μονάδας της ημεδαπής ή αλλοδαπής ή β) 
απολυτήριο τίτλο λυκείου ή εξαταξίου γυμνασίου ή ισοτί¬ 
μου σχολείου ανεξάρτητα από ειδικότητα και σχετική 
εμπειρία στο χειρισμό διατρητικών μηχανών. 

3. Τα άτομα στα οποία θα ανατεθεί το ανωτέρω έργο θα 

αμείβονται με 0,18 δρχ. ανά δακτυλισμό. 

4. Οι ανάδοχοι θα εισπράττουν την αμοιβή με βάση το 
προβλεπόμενο από τις ισχύουσες διατάξεις του Κώδικα 
Βιβλίων και Στοιχείων φορολογικό στοιχείο. 

5. Η ανάθεση του έργου στα παραπάνω άτομα γίνεται 
σύμφωνα με τους όρους και τις προϋποθέσεις του δεύτε¬ 
ρου εδαφίου της παραγράφου 1 και των παραγράφων 2 
και 3 του άρθρου 15 του Ν. 1735/87 και ειδικότερα: α) Η 
εκτέλεση του έργου δε συνδέεται με το ωράριο εργασίας 
της υπηρεσίας και η απασχόληση των αναδόχων σε έργα ή 
καθήκοντα άσχετα με το έργο που τους ανατίθεται, απα¬ 
γορεύεται. β) Οι ανάδοχοι δε δικαιούνται δώρο Χριστου¬ 
γέννων και Πάσχα, καθώς και άδεια και επίδομα άδειας και 
δεν υπάρχει υποχρέωση για ασφάλιση του αναδόχου σε 
φορέα κύριας ή επικουρικής ασφάλισης, γ) Τόπος εκτέλε¬ 
σης του έργου ορίζεται το ΚΕ.Π.Υ.Ο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Υπουργείου 
Οικονομικών ύψους ογδόντα εκατομμυρίων δρχ. 
(80.000.000) και έχει εγγράφει πίστωση στον Ειδικό Φο¬ 
ρέα 23250 και με ΚΑΕ 0871 (Αριθμ. 230203/13,5.94 
απόφαση του Υπουργού Οικονομικών περί μεταβολής 
εκτελούμενου προϋπολογισμού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 1994 

Οι Γενικοί Γραμματείς των Υπουργείων 
Προεδρίας της Κυβέρνησης Οικονομικών 

Β. ΤΣΙΛΙΚΑΣ ΧΡ. ΧΑΡΙΣΙΟΥ 

-♦- 

Αριθ. Υ7/01Κ. 3896 (2) 

Τροποποίηση της Α4/4112/24.7.92 κοινής υπουργικής 
απόφασης Αναγνώριση Επαγγελματικών τίτλων για την 
άσκηση Επαγγελμάτων Υγείας και Πρόνοιας, σύμφωνα 
με την οδηγία 89/48 ΕΟΚ του Συμβουλίου των Ευρω¬ 
παϊκών Κοινοτήτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 4 παρ. 5 του Ν. 1579/85 (ΦΕΚ 217/Α/ 
85) ρυθμίσεις για την εφαρμογή και ανάπτυξη του Εθνικού 
Συστήματος Υγείας και άλλες διατάξεις. 

β) Του άρθρου 1 παρ. 1 και 3 του Ν. 1338/83 Εφαρμογή 
του Κοινοτικού Δικαίου (ΦΕΚ 34/Α/83) όπως τροποποιή¬ 
θηκε με το άρθρο 6 του Ν. 1440/84 Συμμετοχή της Ελλά¬ 
δας στο Κεφάλαιο, στα αποθεματικά και στις προβλέψεις 
της Ευρωπαϊκής Κοινότητας Άνθρακος Χάλυβος και του 
Οργανισμού Εφοδιασμού ΕΘΡΑΤΟΜ (ΦΕΚ 70/Α/84). 

γ) Του άρθρου 8 της αριθ. Α4/4112/24.7.92 Κοινής 
Υπουργικής Απόφασης Αναγνώριση Επαγγελματικών τί¬ 
τλων για την άσκηση επαγγελμάτων Υγείας και Πρόνοιας 
σύμφωνα με την Οδηγία 89/48 ΕΟΚ του Συμβουλίου των 
Ευρωπαϊκών Κοινοτήτων. 

2. Την αριθ. ΔΥ3α/οικ. 850/25.10.93 (ΦΕΚ 832/Β/93) 
Υπουργική Απόφαση Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοιν. Ασφαλίσεων Εμ. Σκου- 
λάκη. 


3. Από την πράξη αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

4. Τις ανάγκες της Υπηρεσίας, αποφασίζουμε: 
Συμπληρώνουμε την παρ. 2 του άρθρου 8 της αριθ. Α4/ 

4112/92 (ΦΕΚ 502/Β/92)απόφασής μας και ορίζουμε 
όπως: Σε περίπτωση που δεν υπάρχει, απουσιάζει ή κωλύ¬ 
εται ο Γεν. Δ/ντής Υγείας ή Πρόνοιας του Υπουργείου 
Υγείας, Πρόνοιας τον αναπληρεί ο Δ/ντής της αρμόδιας Δ/ 
νσης, του επαγγέλματος που κρίνεται κάθε φορά, του 
Υπουργείου Υγείας, Πρόνοιας και Κοιν. Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1994 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝ. & ΚΟΙΝ ΑΣΦ/ΣΕΩΝ 

I. ΠΑΠΑΝΤΩΝΙΟΥ ΕΜΜ. ΣΚΟΥΛΑΚΗΣ 

-♦- 

Αριθ. Φ21/540 (3) 

Χορήγηση επιδόματος αεροθεραπείας στους δικαιούχους 
των Ασφαλιστικών Οργανισμών, αρμοδιότητας της Γ ε¬ 
νικής Γραμματείας Κοιν, Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Α.Ν. 124/67 (ΦΕΚ 151/Α/67). 
β. Τις διατάξεις του άρθρου 14 του Ν. 1066/80 (ΦΕΚ 
183/τ.Α/11.8.80). 

γ. Τις διατάξεις του άρθρου 12 του Ν. 1276/82 (ΦΕΚ 
100/τ.Α/82) 

δ. Τις διατάξεις του άρθρου 23 (παρ. 1 εδ, στ), 24 (παρ. 
1 &2 εδ. γ) και 27 (παρ. 1 εδ. δ του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/τ.Α) και του 
άρθ. 27 του Ν. 2081/1992 (ΦΕΚ 154/τ.Α). 

ε. Την με αριθ. 102643/268/0006Α/94 (τ.Β 154) κοινή 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

στ. Η με αριθ 2024/1993 απόφαση «ανάθεση αρμοδιο¬ 
τήτων στον Υφυπουργό Υγείας Πρόνοιας και Κοινωνικών 
Ασφαλίσεων Φοίβο Ιωαννίδη» (ΦΕΚ 833/1993 τ.Β). 

ζ. Τις διατάξεις του άρθρου 4 του Π. Δ/τος 79/90. Τρο¬ 
ποποίηση διατάξεων των Π.Δ. 284/88 «Οργανισμός Υπ. 
Οικονομικών» (Α128) και 551 /88 «Οργανισμός Νομαρχιών 
(Οργάνωση Οικονομικών Υπηρεσιών) (Α259)». 

η. Το με αριθ. πρωτ. Π13/473/18.4.94 έγγραφο του 
ΙΚΑ. 

θ. Το γεγονός ότι από τις διατάξεις αυτής της απόφασης 
προκαλείται σε βάρος του προϋπολογισμού του ΙΚΑ δα¬ 
πάνη ύψους 16,5 εκατ. δρχ. περίπου, αποφασίζουμε: 

1. Εγκρίνουμε τη χορήγηση από το ΙΚΑ και τους άλλους 
Ασφαλιστικούς Οργανισμούς, αρμοδιότητας της Γεν. 
Γραμματείας Κοιν.Ασφαλίσεων, για τη θερινή περίοδο 
1994 εφάπαξ επιδόματος αεροθεραπείας σαράντα επτά 
χιλιάδες (47.000) δρχ. στους φυματικούς ασφαλισμένους 
και συνταξιούχους τους (Α.Ν. 124/67) και στις εξής κατη¬ 
γορίες: 

α) στους επιδοτούμενους 

β) στους συνταξιούχους 

γ) στους βοηθηματούχους και 

δ) στους συνταξιούχους λόγω γήρατος, που πάσχουν 
από φυματίωση και έχουν ποσοστό αναπηρίας πάνω από 
33%. 

2. Σε περίπτωση που προβλέπεται ειδικώς από τις κατα¬ 
στατικές διατάξεις κάποιου Ασφαλιστικού Οργανισμού η 
χορήγηση ως επιδόματος αεροθεραπείας ποσού μεγαλύ¬ 
τερου από αυτό, που ορίζεται με την παρούσα απόφαση, 
αυτό μπορεί να παρέχεται και μέχρι το διπλάσιο από το πιο 
πάνω οριζόμενο ποσό, εφόσον η οικονομική κατάσταση 
του οικείου Οργανισμού επιτρέπει την χορήγηση του με¬ 
γαλύτερου αυτού ποσού. 

3. Τα πρόσωπα που ορίζονται με την παρ. 1 της παρού- 
σης απόφασης δικαιούνται του επιδόματος αεροθερα¬ 
πείας, εάν παίρνουν σύνταξη ή επίδομα (τύπου συντά¬ 
ξεως) λόγω φυματιώσεως ή επίδομα φυματιώσεως, κατά 
το χρονικό διάστημα από 1 ης Ιουνίου 1994 μέχρι 31 ης Αυ- 
γούστου 1994 έστω και κατά τμήμα του διαστήματος αυ¬ 
τού. 

4. Δεν δικαιούνται του επιδόματος αεροθεραπείας: 

α) Εκείνοι που πήραν το επίδομα αυτό από οποιαδήποτε 
πηγή. 

β) Εκείνοι που νοσηλεύονται σε σανατόρια, ή αναρρω¬ 
τήρια φυματικοί και συνταξιούχοι και βοηθηματούχοι (τύ¬ 
που συντάξεως) και επιδοματούχοι, εφόσον οι δαπάνες 
της νοσηλείας τους καταβάλλονται από το ΙΚΑ ή άλλο 
Ασφαλιστικό Οργανισμό, αρμοδιότητας Υπουργείου 
Υγείας, Πρόνοιας και Κοιν. Ασφαλίσεων, ή παρέχονται σ’ 
αυτούς έξοδα ενοικίων ή γενικά έξοδα διαμονής σε εξο¬ 
χές, εφόσον το χρονικό διάστημα για το οποίο δίνονται οι 
παραπάνω παροχές αντιστοιχεί στο μεγαλύτερο τμήμα 
του χρονικού διαστήματος, που ορίζεται με την παρ. 3 της 
παρούσης απόφασης. 

5. Όσοι είναι συγχρόνως συνταξιούχοι του Δημοσίου και 
κάποιου Ασφαλιστικού Οργανισμού, δικαιούνται του επι¬ 
δόματος αεροθεραπείας μόνο από τον Ασφαλιστικό Ορ¬ 
γανισμό. 

6. Η καταβολή του πιο πάνω επιδόματος θα αρχίσει από 
την δημοσίευση της απόφασης αυτής στην Εφημερίδα 
της Κυβέρνησης, και θα διαρκέσει μέχρι την 31η Οκτω¬ 
βρίου 1994. Εκείνοι, που θα γίνουν συνταξιούχοι, λόγω 
φυματιώσεως μέχρι 31 Οκτωβρίου 1994, των οποίων 
όμως η έναρξη συνταξιοδότησης ανατρέχει στο χρονικό 
διάστημα πριν από την 31 Αυγούστου 1994, δικαιούνται 
επιδόματος αεροθεραπείας του οποίου η καταβολή θα γί¬ 
νει μέσα σε προθεσμία τριάντα (30) ημερών, από της κοι- 
νοποιήσεως της σχετικής απόφασης, για την συνταξιοδό- 
τησή τους. 

7. Με ανάλογες, όπως τις παραπάνω προϋποθέσεις, χο¬ 
ρηγείται επίδομα αεροθεραπείας σε όσους ασφαλισμέ¬ 
νους και συνταξιούχους πάσχουν από καρκίνο (ΟΑ) των 
πνευμόνων και από πνευμονοκονίαση (άρθρο 14 Ν. 1066/ 
80) καθώς και στους νεφροπαθείς ασφαλισμένους και συ¬ 
νταξιούχους του ΙΚΑ και των άλλων Ασφαλιστικών Οργανι¬ 
σμών, αρμοδιότητας Υπουργείου Υγείας, Πρόνοιας και 
Κοινωνικών Ασφαλίσεων (άρθρο 12 Ν. 1276/82). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 1994 

01 ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

Δ. ΓΕΩΡΓΑΚΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

-♦- 

Αριθ. ΔΥΙα/οικ. 20873 (4) 

Συγκρότηση Επιτροπής του Ν. 2190/94 (άρθρο 28 παρ. 

18) στα Πανεπιστημιακά Νοσοκομεία. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2190/94 (άρθρο 28 παρ. 18) 
«Ρύθμιση προσλήψεων και Υπηρεσιακών μεταβολών κατά 
τις προεκλογικές περιόδους». 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Υπουργείου. 

3. Την αρ. ΔΙΔΑΔ/Φ 20/232/7329/10.3.94 Εγκύκλιο 
του Υπουργείου Προεδρίας της Κυβέρνησης, αποφασί¬ 
ζουμε: 

1. Συνιστούμε Τριμελείς Επιτροπές εξειδικευμένες 
κατά κατηγορία Αναπηρίας στα Πανεπιστημιακά Νοσοκο¬ 
μεία για την υποχρεωτική επανεξέταση των ατόμων με ει¬ 
δικές ανάγκες που κατέλαβαν οργανικές θέσεις κατ’ 
εφαρμογή των διατάξεων του άρθρου 66 του Ν. 1943/91 
και της παρ. 1 του άρθρου 13 του Ν. 2026/92. 

2. Οι ανωτέρω Επιτροπές συγκροτούνται στα Πανεπι¬ 
στημιακά Νοσοκομεία Πατρών, Ιωαννίνων, Ηρακλείου, κα¬ 
θώς και στις Πανεπιστημιακές Κλινικές των Περιφερεια¬ 
κών Γενικών Νοσοκομείων «ΕΥΑΓΓΕΛΙΣΜΟΣ», «ΙΠΠΟ- 
ΚΡΑΤΕΙΟ», «ΛΑΪΚΟ», «ΑΓΙΑ ΣΟΦΙΑ», «ΑΓΛΑΪΑ ΚΥΡΙΑ¬ 
ΚΟΥ», «ΑΘΗΝΩΝ», «ΑΛΕΞΑΝΔΡΑΣ», «ΚΑΤ», «ΝΙΚΑΙΑΣ 
ΠΕΙΡΑΙΑ», «ΝΟΣΗΜΑΤΩΝ ΘΩΡΑΚΟΣ ΣΩΤΗΡΙΑ», 
«ΑΦΡΟΔΙΣΙΩΝ ΚΑΙ ΔΕΡΜΑΤΟΛΟΓΙΚΩΝ ΝΟΣΩΝ ΑΝ- 
ΔΡΕΑΣ ΣΥΓΓΡΟΣ», καθώς και των Περιφερειακών Γενι¬ 
κών Νοσοκομείων Θεσσαλονίκης «ΙΠΠΟΚΡΑΤΕΙΟ», «ΠΑ- 
ΠΑΝΙΚΟΛΑΟΥ», «ΑΧΕΠΑ» και ΝΟΜΑΡΧΙΑΚΟ Α' «ΑΓΙΟΣ 
ΠΑΥΛΟΣ». 

Με νεώτερη υπουργική απόφαση θα καθορισθεί ο τρό¬ 
πος και η λειτουργία των Επιτροπών αυτών και κάθε άλλη 
σχετική λεπτομέρεια. 

Από τις διατάξεις της απόφασης αυτής δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 
-♦- 

Αριθ. 103/721 (5) 

Αύξηση των καταβαλλομένων από το ΤΑ.Π.Ε.Α.Π.Ι. συ¬ 
ντάξεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ. 213/1992 (Α’ 102). 

3. Τις διατάξεις του άρθρου 7 του Ν. 1275/1982 (Α’ 
100 ). 

4. Τις διατάξεις του άρθρου 27 του Ν. 2081/1992 (Α* 
165). 

5. Την 2024/26.10.1993 Κοινή Απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων (Β' 833). 

6. Την αρ. 1991 /5.5.94 απόφαση της Επιτροπής Τιμών 
και Εισοδημάτων. 

7. Την απόφαση του Δ.Σ. του ΤΑ.Π.Ε.Α.Π.Ι. που έχειλη- 
φθεί κατά την 2539/17.3.94. 

8. Την Α.Π. 53/20.4.94 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

9. Το γεγονός ότι από τις διατάξεις της παρούσης προ- 
καλείται επιβάρυνση του προϋολογισμού του Ταμείου 
Πρόνοιας και Επικουρικής Ασφάλισης Ιπποδρομιών της 
τάξεως των 32.000.000 δρχ. περίπου για το τρέχον οικο¬ 
νομικό έτος και έχει εγγράφει πίστωση στους ΚΑΕ 612, 
615, 618, 629, 636 και 637, αποφασίζουμε: 

Οι συντάξεις των συνταξιούχων κυρίας και επικουρικής 
ασφάλισης του Ταμείου Πρόνοιας και Επικουρικής Ασφά¬ 
λισης Προσωπικού Ιπποδρομιών, των οποίων η έναρξη του 
συνταξιοδοτικού δικαιώματος εμπίπτει στο διάστημα μέ¬ 
χρι 31.12.1993, αυξάνονται από 1.1.1994 κατά ποσοστό 
5% και από 1.7.94 κατά ποσοστό 5%. Ο υπολογισμός των 
αυξήσεων αυτών θα γίνει στα ποσά των συντάξεων, όπως 
είχαν διαμορφωθεί στις 31.12.1993 και θα έχουν διαμορ¬ 
φωθεί στις 30.6.94 αντίστοιχα, σύμφωνα με τους όρους 
και τις προϋποθέσεις της 1991/5.5.94 απόφασης της 
Επιτροπής Τιμών και Εισοδημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Φ.25/988 (6) 

Αύξηση των συντάξεων των συνταξιούχων του Ταμείου 

Ασφάλισης Προσωπικού Περιφερειακού Γενικού Νο¬ 
σοκομείου Αθηνών «Ο ΕΥΑΓΓΕΛΙΣΜΟΣ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (ΦΕΚ 
165 Α'). 

2. Τις διατάξεις των άρθρων 23 και 27 του Ν. 1558/85 
(ΦΕΚ 137Α ), του άρθρου 5 του Π.Δ. 437/85 (ΦΕΚ 157Α) 
και του Π.Δ. 213/92 (ΦΕΚ 102Α’). 

3. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 (ΦΕΚ 
1 54 Α’). 

4. Την 2024/26.10.1993 απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων 
Φοίβο Ιωαννίδη» (ΦΕΚ 833Β). 

5. Την 1991/5.5.1994 απόφαση της Επιτροπής Τιμών 
και Εισοδημάτων. 

6. Τη γνώμη του Διοικητικού Συμβουλίου του Ταμείου 
Ασφάλισης Προσωπικού Περιφερειακού Γενικού Νοσοκο¬ 


μείου Αθηνών «Ο ΕΥΑΓΓΕΛΙΣΜΟΣ», που διατυπώθηκε 
κατά την 98/20.4.1994 συνεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Ασφάλισης Προσωπικού Περιφερειακού Γε¬ 
νικού Νοσοκομείου Αθηνών «Ο ΕΥΑΓΓΕΛΙΣΜΟΣ» (ΝΠΔΔ) 
ύψους 99.750.000 δρχ. περίπου για το τρέχον οικονομικό 
έτος. 

Η δαπάνη αυτή, θα καλυφθεί από τις πιστώσεις που 
έχουν εγγράφει στους Κ.Α.Ε.0611 μέχρι 0618 του προϋ¬ 
πολογισμού του Ταμείου, οι οποίες ανέρχονται στο ποσό 
των 1.420.000.000 δρχ., αποφασίζουμε: 

1. Οι συντάξεις των συνταξιούχων του Ταμείου Ασφάλι¬ 
σης Προσωπικού Περιφερειακού Γενικού Νοσοκομείου 
Αθηνών «Ο ΕΥΑΓΓΕΛΙΣΜΟΣ», που δεν ακολουθούν τα 
κατώτατα όρια συντάξεων του ΙΚΑ, αυξάνονται ως εξής: 

α) Κατά ποσοστό 5% από 1.1.1994. 

Η αύξηση αυτή θα χορηγηθεί σε όσους ήταν συνταξιού¬ 
χοι την 31.12.1 993, καθώς και σε εκείνους που η έναρξη 
συνταξιοδότησής τους εμπίπτει στο μέχρι 31.12.1993 
χρονικό διάστημα, ο υπολογισμός της θα γίνει στα ποσά 
των συντάξεων όπως αυτά είχαν διαμορφωθεί την 
31.12.1993. 

β) Κατά ποσοστό 5% από 1.7.1994. 

Η αύξηση αυτή θα χορηγηθεί σε όσους θα είναι συντα¬ 
ξιούχοι την 30.6.1994, καθώς και σε εκείνους που η 
έναρξη συνταξιοδότησής τους θα εμπίπτει στο μέχρι την 
30.6.1994 χρονικό διάστημα. Ο υπολογισμός της θα γίνει 
στα ποσά των συντάξεων, όπως αυτά θα έχουν διαμορφω¬ 
θεί την 30.6.1994. 

Για το τμήμα σύνταξης πάνω από το ακαθάριστο ποσό 
των διακοσίων είκοσι χιλιάδων (220.000) δραχμών, δεν θα 
χορηγηθεί αύξηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 
-♦- 

Αριθ. 204/870 (7) 

Έκτακτη οικονομική ενίσχυση στους ασφαλισμένους του 

Ταμείου Προνοίας Εργατών Κομιστικής Υπηρεσίας 

Ο.Λ.Θ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/1953 (Α’ 
315). 

2. Τις διατάξεις των άρθρων 23παρ. 1 στοιχ. στ, 24παρ. 

1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α’ 137). 

3. Τις διατάξεις του άρθρου 27 του Ν. 2081/1992 (Α’ 
154). 

4. Το γεγονός ότι η δαπάνη που προκαλεί η απόφαση. 
αυτή βαρύνει τον προϋπολογισμό του Ταμείου Προνοίας 
Εργατών Κομιστικής Υπηρεσία ΟΛΘ ύψους 51,000.000 
δρχ. 

5. Τη γνώμη του Δ.Σ. του Ταμείου Προνοίας Εργατών 
Κομιστικής Υπηρεσία ΟΛΘ, που διατυπώθηκε κατά την 
118/13.4.94 συνεδρίασή του. 

6. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

«Οι ασφαλισμένοι του Ταμείου Προνοίας Εργατών Κομι- 
στικής Υπηρεσίας ΟΛΘ, δύνανται με αίτησή τους, να ζητή¬ 
σουν από το εν λόγω Ταμείο, τη χορήγηση έκτακτης οικο¬ 
νομικής ενίσχυσης μέχρι ποσού 300.000 δρχ., με επι¬ 
στροφή, εφόσον αποδεδειγμένα έχει επέλθει μείωση των 
αποδοχών τους, εξαιτίας των περιοριστικών μέτρων (θπγι- 
ρβτρο) κατά των Σκοπιών, προς αντιμετώπιση οικονομικών 
δυσχερειών. 

Η εξόφληση της οφειλής αυτής προς το Ταμείο, θα γίνει 
σε μηνιαίες ισόποσες δόσεις, ο αριθμός των οποίων θα 
καθορισθεί με απόφαση του Δ.Σ. του, η πρώτη των οποίων 
θα αρχίσει 3 χρόνια μετά τη χορήγηση του εν λόγω πο¬ 
σού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 ΜαΤου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 136/871 (8) 

Αύξηση μηνιαίου μερίσματος του Ταμείου Ασφαλίσεως 
Συμβολαιογράφων (Τ.Α.Σ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α’ 165). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ’, 26 παρ. 1 και 27 παρ. 1 στοιχ. δ’ του Ν. 1558/ 
1985 (Α’ 137). 

3. Τις διατάξεις του άρθρου 27 του Ν. 2081/1992 (Α’ 
154). 

4. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Ασφαλίσεως Συμβολαιογράφων (Τ.Α.Σ.) ύψους 66 
εκ. δρχ. περίπου για το τρέχον οικονομικό έτος, για την 
οποία έχει εγγράφει πίστωση στο Κ.Α.Ε 0622. 

5. Τις διατάξεις του άρθρου 7 του Ν. 1275/1982 (Α’ 
100 ). 

6. Την 2024/26.10.1993 (ΦΕΚ 833/Τ.ΒΥ26.10.1993) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων. 

7. Την 1991/15.5.1994 απόφαση της Επιτροπής Τιμών 
και Εισοδημάτων. 

8. Το αριθ. πρωτ. 60/17.5.1994 υπηρεσιακό σημείωμα 
της Δ/νσης Αναλογιστικών Μελετών της Γ.Γ.Κ.Α. 

9. Τη γνώμη του Δ.Σ. του Ταμείου Ασφαλίσεως Συμβο¬ 
λαιογράφων (Τ.Α.Σ.), που διατυπώθηκε στην από 
3.3.1994 συνεδρίασή του, αποφασίζουμε: 

Τα μηνιαία μερίσματα που χορηγεί το Ταμείο Ασφαλί¬ 
σεως Συμβολαιογράφων (Τ.Α.Σ.) αυξάνονται μηνιαίως 
κατά ποσοστό 5% από 1.1.1994 και κατά ποσοστό 5% 
από 1.7.1994 επί του ποσού αυτών, όπως έχει διαμορφω¬ 
θεί την 31η Δεκεμβρίου 1993 και όπως θα διαμορφωθεί 
την 30η Ιουνίου 1994, αντίστοιχα. 


Η απόφαση αυτή να δημοσιευθεί στην Εφημερίδα της- 
Κυβερνήσεως. 

Αθήνα, 26 Μαΐου 1994 

ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-φ- 

Αριθ. Ζ2/127 (9) 

Συμμετοχή των δασκάλων της ΕΠΑΘ στα ΠΕΚ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 29 του Ν. 1566/85 (ΦΕΚ 167/30.9.85 τ. Α’) 
για τη «Δομή και λειτουργία της Α/θμιας και Β/θμιας Εκ¬ 
παίδευσης». 

2. Το άρθρο 7 του Ν. 694/77 και τα άρθρα 3 και 4 του Ν. 
695/77 (ΦΕΚ 264/16.9.77. τ.Α') Περί «Μειον/κών Σχο¬ 
λείων» και «θεμάτων διδακτικού και εποτπικού προσωπι¬ 
κού των Μειον/κών Σχολείων και της Ε.Π.Α.Θ.» αντί¬ 
στοιχα. 

3. Το 1024/79 Π.Δ. (ΦΕΚ 288/28.12.79 τ.Α’) «Περί συ- 
στάσεως θέσεων δια τους Μουσουλμάνους δασκάλους 
των Μειον/κών σχολείων αποφοίτων της Ε.Π.Α.Θ. και 
ρύθμισης θεμάτων υπηρεσιακής καταστάσεως αυτών». 

4. Το άρθρο 12 του Ν. 1824/88 «Επιμόρφωση των εκ¬ 
παιδευτικών». 

5. Το Π.Δ. 348/89 «Επιμόρφωση εκπαιδευτικών Α/ 
θμιας και Β/θμιας εκπαίδευσης». 

6. Την αριθ. 2047171/3557/0022 (ΦΕΚ 448/Β7 
10.7.92) διϋπουργική απόφαση «ίδρυση των Π.Ε.Κ.» και 
τη συμπληρωματική της 2042122/4994/0022/16.7.93. 

7. Το 250/92 Π.Δ. (ΦΕΚ 138/10.8.92/τ.Α ) περί «Ρυθ- 
μίσεως θεμάτων υποχρεωτικής επιμόρφωσης εκπαιδευτι¬ 
κών και θεμάτων λειτουργίας των Περιφερειακών Επιμ/ 
κών Κέντρων (Π.Ε.Κ.)». 

8. Την αριθ. Γ2/4682/11.8.92 (ΦΕΚ 584/τ.Β’/25.9.92) 
υπουργική απόφαση περί του «Τρόπου επιλογής εκπαι¬ 
δευτικών που καλούνται για επιμόρφωση στα Π.Ε.Κ.». 

9. Την αριθ. Γ2/5527/6.10.93 υπουργική απόφαση για 
τα Προγράμματα των Π.Ε.Κ., αποφασίζουμε: 

Α. Για το σχολικό έτος 1994-95 να συμπεριληφθούν στα 
Επιμορφωτικά Προγράμματα των Περιφερειακών Επιμορ¬ 
φωτικών Κέντρων (Π.Ε.Κ.): 1 ο και 2ο Θεσσαλονίκης, Αλε¬ 
ξανδρούπολης και Καβάλας και οι δάσκαλοι των Μειονοτι¬ 
κών Σχολείων Δυτικής Θράκης απόφοιτοι της Ειδικής Παι¬ 
δαγωγικής Ακαδημίας Θεσσαλονίκης (Ε.Π.Α.Θ.). 

Β. Ο τρόπος επιλογής είναι ο προβλεπόμενος και για 
τους εκπαιδευτικούς της Α/θμιας Εκπαίδευσης. Τα καθή¬ 
κοντα και τις υποχρεώσεις των Προϊσταμένων των Δ/ 
νσεων Α/θμιας Εκπαίδευσης των νομών Ξάνθης, Ροδόπης 
και Έβρου αναλαμβάνει ο Συντονιστής Μειονοτικών Σχο¬ 
λείων Α/θμιας και Β/θμιας Εκπαίδευσης σε συνεργασία 
με τους Προϊσταμένους των Γραφείων εκπαίδευσης των 
νομών Ξάνθης, Ροδόπης και Έβρου στους οποίους ανή¬ 
κουν τα Μειονοτικά Σχολεία. 

Γ. Ειδικά για φέτος σε ότι αφορά την ημερομηνία γνω¬ 
στοποίησης λειτουργίας των Π.Ε.Κ. προγραμμάτων, αριθ¬ 
μού καλουμένων και ημερομηνιών έναρξης και λήξης των 
δύο κύκλων επιμόρφωσης ορίζεται το χρονικό διάστημα 
μέχρι 10 Ιουνίου 1994. Οι δηλώσεις των επιθυμούντων να 

συμμετάσχουν μπορούν να γίνονται δεκτές μέχρι και 21 
Ιουνίου 1994. 

Δ. Στο εξής οι ρυθμίσεις, που αφορούν τα θέματα λει¬ 
τουργίας των Π.Ε.Κ. και τον τρόπο επιλογής των εκπαι¬ 
δευτικών, οι εκδιδόμενες από το τμήμα Δ’ της Δ/νσεως 
Σπουδών Β/θμιας Εκπαίδευσης θα περιλαμβάνουν και 
τους δασκάλους των Μειονοτικών Σχολείων Δυτικής Θρά¬ 
κης απόφοιτους της Ειδικής Παιδαγωγικής Ακαδημίας 
θεσ/νίκης. Για το θέμα αυτό θα συνεργάζεται η αναφερό- 
μενη Δ/νση με τη Δ/νση Ξένων και Μειονοτικών Σχολείων. 

Από τις διατάξεις αυτής της απόφασης προκαλείται δα¬ 
πάνη, το ύψος της οποίας δεν μπορεί να προσδιορισθεί, 
και θα καλυφθεί από τον προϋπολογισμό των Νομαρχιών 
στις οποίες υπάγονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Δ4/331 (10) 

Μετονομασία σχολείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας μρόψη: 

1. Τις διατάξεις των άρθρων 5 παρ. 6 και 8 παρ. 3 του Ν. 
1566/85 (ΦΕΚ 167 τ.Α’). 

2. Τη διάταξη του άρθρου 27 του Ν. 2081/92 «Ρύθμιση 
θεμάτων του θεσμού των επιμελητηρίων κ.λπ.» (ΦΕΚ 
1 54/τ.Α’) και την αριθ. 550/7.10.92 εγκύκλιο της Γραμ¬ 
ματείας του Υπουργικού Συμβουλίου, κατ’ εφαρμογή των 
οποίων βεβαιούται ότι από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού. 

3. Τις προτάσεις των διευθύνσεων Β/θμιας Εκπαίδευ¬ 
σης και τις γνωμοδοτήσεις των οικείων νομαρχιακών συμ¬ 
βουλίων. 

4. Την αριθ. Η/1 1086/4.11.1993 (ΦΕΚ 842 τ.Β’) κοινή 
απόφαση του Πρωθυπουργού και Υπουργού Εθνικής Παι¬ 
δείας και θρησκευμάτων για τις αρμοδιότητες Υφυπουρ¬ 
γών ΥΠΕΠΘ, αποφασίζουμε: 

Μετονομάζουμε από το σχολικό έτος 1994-95 τις ακό¬ 
λουθες σχολικές μονάδες ως εξής: 

ΝΟΜΑΡΧΙΑ ΑΘΗΝΩΝ 
3ο Γ ραφείο Β/θμιας Εκπαίδευσης 
α) Το 2ο Γυμνάσιο Δάφνης σε 70ο Γυμνάσιο Αθηνών, 
β) Το 2ο Λύκειο Δάφνης σε 70ο Λύκειο Αθηνών, 
γ) Το Ενιαίο Πολύ κλαδικό Λύκειο Ν. Φιλαδέλφειας σε 
Ενιαίο Πολυκλαδικό Λύκειο Ν. Φιλαδέλφειας - Μίλτος 
Κουντουράς. 

ΝΟΜΑΡΧΙΑ ΑΡΓΟΛΙΔΑΣ 
Δ/νση Β/θμιας Εκπαίδευσης. 

α) Το Γυμνάσιο Λυγουριού σε Γυμνάσιο Ασκληπιείου, 
β) Το Λύκειο Λυγουριού σε Λύκειο Ασκληπιείου. 
ΝΟΜΑΡΧΙΑ ΧΙΟΥ 
Δ/νση Β/θμιας Εκπαίδευσης 

α) Το Γυμνάσιο Καρδαμύλων σε Λιβάνειο Γυμνάσιο Καρ- 
δαμύλων. 

β) Το Γενικό Λύκειο Καρδαμύλων σε Λιβάνειο Γενικό 
Λύκειο Καρδαμύλων. 

γ) Το ΤΕΛ Καρδαμύλων σε Λιβάνειο ΤΕΛ Καρδαμύλων. 


Η π^ Λ ^αση αυτή να δημοσιευθεί στην Εφημερίδα της 

Κυβεμ^ισεως. 

Αθήνα, 26 Μαΐου 1994 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. 18869 (11) 

Ορισμός διαχειρίστριας επιχορηγήσεων για εκδηλώσεις 

Παγκοσμίου Πρωταθλήματος Ποδοσφαίρου 1994. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Π .Δ. 77/85 «Οργανισμός της Γενικής Γραμμα¬ 
τείας Αθλητισμού». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

δ) Του Ν. 1646/86 «Περί κατατολής της βίας στους 
αθλητικούς χώρους». 

ε) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας εκπαίδευσης και άλλες διατάξεις» 
(αρ. 63 παρ. 5). 

2. Την αριθ. 54567/22.10.1993 (ΦΕΚ 830/Β/ 
22.10.93) κοινή απόφαση των Πρωθυπουργού και Υπουρ¬ 
γού Πολιτισμού «Περί ανάθεσης αρμοδιοτήτων στον Υφυ¬ 
πουργό Πολιτισμού Γεώργιο Λιάνη». 

3. Την αριθ. 16154/4.5.94 απόφασή μας «Περί Συγκρό¬ 
τησης Ειδικής Επιτροπής υποστήριξης των πολιτιστικών 
και λοιπών εκδηλώσεων στα πλαίσια του Μουντιάλ 1994» 
όπως τροποποιήθηκε και συμπληρώθηκε με την 16784/ 
11.5.94 απόφαση. 

4. Το αριθ. 57515/9.5.94 έγγραφο της Ελληνικής Πο¬ 
δοσφαιρικής Ομοσπονδίας (ΕΠΟ) «Περί παραίτησης του 
Αντωνάκου από τη θέση του μέλους της προαναφερομέ- 
νης επιτροπής». 

5. Την διατυπωθείσα αίτηση του Γ. Κωστάκου περί πα¬ 
ραίτησής του από τη θέση του μέλους της προαναφερο- 
μένης επιτροπής. 

6. Την αριθ. 18251/23.5.94 απόφασή μας, αποφασί¬ 
ζουμε: 

Μετά την κατάρτιση του προϋπολογισμού της δαπάνης 
μετάβασης, διαμονής, διακίνησης, διατροφής κ.λπ., των 
αποστολών στις ΗΠΑ, στα πλαίσια του Παγκοσμίου Πρω¬ 
ταθλήματος Ποδοσφαίρου 1994, την προκύρηξη δημό¬ 
σιου μειοδοτικού διαγωνισμού για την ανάδειξη μειοδότου 
ανάληψης της διακίνησης κ.λπ., των εν λόγω αποστολών 
από τη συσταθείσα με τις 16154/4.5.94, 16784/11.5.94 
και 16859/11.5.94 αποφάσεις μας επιτροπή υποστήριξης 
των Πολιτιστικών και λοιπών εκδηλώσεων για το Πρωτά¬ 
θλημα αυτό, καθώς και μετά την επιχορήγηση της Ελληνι¬ 
κής Ομοσπονδίας Πετοσφαίρισης (Ε.Ο.ΠΕ.) σύμφωνα με 
την 18251/23.5.94 απόφασή μας, ορίζουμε την εν λόγω 
ομοσπονδία ως οικονομική διαχειρίστρια του ήδη χορηγη- 
θέντος και κάθε άλλου χορηγηθησομένου ποσού που θα 
αφορά κάλυψη δαπανών στα πλαίσια του ως άνω πρωτα¬ 
θλήματος. 

Από την παρούσα απόφαση δεν επέχεται καμία δαπάνη 
σε βάρος του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Μαΐου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

-♦- 

Αριθ. 1321.3/1/94 (12) 

Διακίνηση με Ε/Γ ακτοπλοϊκά πλοία δικαστικών αντιπρο¬ 
σώπων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το αριθμ. 19681/22.4.94 έγγραφο Υπ. Εσωτ./Δ/νση 
Εκλογών. 

β. Το αριθμ. 7/23.5.94 πρακτικό της Γνωμοδοτικής Επι¬ 
τροπής Ακτοπλοϊκών Συγκοινωνιών. 

γ. Τις διατάξεις του άρθρου 178 του Ν.Δ. 187/73 «Περί 
ΚΔΝΔ». 

δ. Το άρθρο 29Α του Ν. 1558/85 όπως συμπληρώθηκε 
με το άρθρο 27 του Ν. 2081/92 και το γεγονός ότι από τις 
διατάξεις της απόφασης αυτής δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

Εγκρίνουμε τη χορήγηση έκπτωσης 15% επί των ναύ¬ 
λων των επιβατών που ισχύουν στα Ε/Γ ακτοπλοϊκά πλοία 
πλοία όλης της χώρας για τους Δικαστικούς Αντιπροσώ¬ 
πους που θα διακινηθούν για τις εκλογές του Ευρωπαϊκού 
Κοινοβουλίου της 12ης Ιουνίου 1994. 

Η παρούσα να κοινοποιηθεί για εκτέλεση και να δημο- 
σιευθεί στην Εφημερίδα της Κυβερνήσεως. 

Πειραιάς, 27 Μαΐου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 15524 (13) 

Σύσταση Συνδέσμου Δήμων και Κοινοτήτων για την Προ¬ 
στασία και Ανάπτυξη της Πάρνηθας «Σ.Υ.Ν.Π.Α.». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 190 έως 195 του Π.Δ/τος 
323/89 (Δ.Κ.Κ.). 

2. Τις αριθ. 202/93, 5/94, 415/93 και 117/94, 463/94, 
581/93 και 294/94,176/93, 2/94 αποφάσεις των δημοτι¬ 
κών Συμβουλίων Ν. Ερυθραίας, Αυλώνας, Κηφισιάς, 
Αχαρνών, Μεταμόρφωσης, Ζεφυρίου αντίστοιχα και τις 
10/94, 24/94,159/93, 26/94,151/93 και 89/93 αποφά¬ 
σεις των Κοινοτικών Συμβουλίων Αφιδνών, θρακομακεδό- 
νων, Κρυονερίου, Πολυδενδρίου αντίστοιχα που έχουν λη- 
φθεί νομότυπα, σχετικά με τη Σύσταση Συνδέσμου με την 
επωνυμία «Σύνδεσμος Δήμων και Κοινοτήτων για την Προ¬ 
στασία και Ανάπτυξη της Πάρνηθας (Σ.Υ.Ν.Π.Α.)», αποφα¬ 
σίζουμε: 

Τη σύσταση Συνδέσμου Δήμων και Κοινοτήτων με την 
επωνυμία «Σύνδεσμος Δήμων και Κοινοτήτων για την Προ¬ 
στασία και Ανάπτυξη της Πάρνηθας «Σ.Υ.Ν.Π.Α.» αποτε- 
λούμενο από τους Δήμους Αχαρνών, Αυλώνας, Κηφισιάς, 
Ζεφυρίου, Μεταμόρφωσης, Νέας Ερυθραίας και τις Κοι¬ 
νότητες Αφιδνών, θρακομακεδόνων, Κρυονερίου και Πο¬ 
λυδενδρίου. 

2. Σκοποί του Συνδέσμου είναι: 


α. Η προστασία, ανάπτυξη και αξιοποίηση του περιβάλ¬ 
λοντος και οικοσυστήματος στην περιοχή της ΠΑΡΝΗ¬ 
ΘΑΣ, για την οικολογική της βελτίωση και ανάπτυξη. 

β. Εκπόνηση πάσης φύσεως μελετών και η ανάπτυξη 
δραστηριότητας στο χώρο της Πάρνηθας με σκοπό την 
ορθολογική της ανόρθωση. 

γ. Η αξιοποίηση όλων των χρηματοδοτικών δυνατοτή¬ 
των σε εθνικό, κοινοτικό και διεθνές επίπεδο για την οικο¬ 
λογική προστασία και ανάπτυξη της περιοχής της Πάρνη¬ 
θας. 

δ. Η λήψη μέτρων για την εν γένει καθαριότητα της πε¬ 
ριοχής. 

ε. Η προστασία και ανάπτυξη του δασικού οικοσυστήμα¬ 
τος της Πάρνηθας για την οικολογική του βελτίωση και 
ανάπτυξη. 

στ. Ο συντονισμός των ενεργειών και η λήψη των απα¬ 
ραίτητων μέτρων για την προστασία της Πάρνηθας σε συ¬ 
νεργασία με τους αρμοδίους δημόσιους, συλλογικούς 
κ.λπ. φορείς. 

ζ. Η προστασία από την αλλαγή χαρακτήρα και την κατα¬ 
στροφή του φυσικού περιβάλλοντος από απορρίψεις κάθε 
είδους φερτών υλικών και σκουπιδιών. 

η. Η προστασία από επιχωματώσεις και καταπατήσεις 
της κοίτης του Κηφισσού και των φυσικών ρευμάτων της 
περιοχής. 

θ. Ο προγραμματισμός και η εκτέλεση έργων διαδημοτι¬ 
κής έκτασης και η προώθηση της πολιτιστικής, κοινωνι¬ 
κής, ιστορικής και περιβαλλοντικής προβολής της περιο¬ 
χής του Συνδέσμου. 

ι. Η ενημέρωση, ευαισθητοποίηση και ενεργοποίηση 
των κατοίκων για την προστασία και ανάπτυξη του οικοσυ¬ 
στήματος της Πάρνηθας και η καλλιέργεια και ανάπτυξη 
της συνεργασίας με όλους τους ενδιαφερόμενους φο¬ 
ρείς. 

ια. Η επιστημονικοτεχνική υποστήριξη των μελών του 
Συνδέσμου στην ανάληψη πρωτοβουλιών διαδημοτικού 
και αναπτυξιακού χαρακτήρα σε θέματα περιβάλλοντος, 
χωροταξίας και οικονομικής και κοινωνικής ανάπτυξης του 
Συνδέσμου. 

3. Πόροι του Συνδέσμου είναι: 

α. Η ετήσια εισφορά των μελών του, η οποία ορίζεται σε 
0,5% επί των τακτικών εσόδων τους, του προηγουμένου 
έτους. 

β. Πρόσοδοι από φόρους, τέλη και δικαιώματα που επι¬ 
βάλλονται υπέρ του Συνδέσμου. 

γ. Δωρεές, επιχορηγήσεις και εισφορές από το δημόσιο 
και άλλα φυσικά ή νομικά πρόσωπα και οργανισμούς του 
εσωτερικού ή του εξωτερικού. 

δ. Πρόσοδοι από την περιουσία του Συνδέσμου και από 
την ανάπτυξη τυχόν επιχειρηματικής δραστηριότητας. 

4. Έδρα του Συνδέσμου: 

Έδρα του Συνδέσμου ορίζεται ο Δήμος Αχαρνών. 

5. Η χρονική διάρκεια του Συνδέσμου ορίζεται σε 50 
χρόνια. 

6. Η συγκρότηση, λειτουργία και αρμοδιότητες των ορ¬ 
γάνων της Διοίκησης και η εποπτεία του Συνδέσμου διέ- 
πεται από τις σχετικές διατάξεις του Δημοτικού και Κοινο¬ 
τικού Κώδικα (Π.Δ. 323/89). 

7. Ακροτελεύτια διάταξη - Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη επί του προϋπολογισμού των ανωτέρω Δήμων και 
Κοινοτήτων, η οποία ανέρχεται σε ποσοστό 0,5% επί των 

τακτικών εσόδων εκάστου έτους. 

Για τη δαπάνη αυτή έχουν εγγράφει, οι σχετικές πιστώ¬ 
σεις στους αντίστοιχους Κωδικούς των προϋπολογισμών 
όλων των Δήμων και Κοινοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 16 Μαΐου 1994 

Ο Νομάρχης 
ΝΙΚ. ΠΕΡΚΙΖΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο ΦΕΚ 244/7.4.1994 (τεύχος Β) όπου δημοσιεύθηκε 
η Α1 /5 κοινή απόφαση των Υπουργών Προεδρίας της Κυ¬ 
βέρνησή και Εθν. Παιδείας και θρησκευμάτων, διορθώ¬ 
νεται η ημερομηνία αντί της εσφαλμένης «10.1.1994» 
στην ορθή «18.3.1994». 

(Από το ΥΠ.Ε.Π.Θ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


